12 N1COLAI CHRISTIANI KIST 







eum benignissimum Patrem monstraret. Filium Dei se dixit, non ut 

 suam, sublimem illam, cum Patre coniunctionem rimari nos cogeret, sed 

 ut nos quoque per eum esse posse Jilios Dei doceret. Eesurrectionem se 

 vitamque probavit, non ut futurarum rerum certain nobis absolutamque 

 notitiam impertiret, sed ut vitae coelestis nos spe et expectatione firmaret. 

 Fide nos eum amplecti voluit, non ut longa serie certa quaedam, vix 

 intelligibilia , nobis credenda iniungeret Doctrinarum atque Fidei Capita, 

 sed ut nos ipsos omnes addictos sibi ac coniunctissimos redderet. 



Hac autem via praeeuntem Dominum secuti sunt eius discipuli et 

 Apostoli. De ceteris quidem, ex ipsius disciplina profectis, novistis A. A., 

 quam nativa ratione, omnemque aversantes subtilitatem dogmaticam, hi 

 sirnplicem illam vitaeque accommodatam Christi institutionem in scriptis 

 suis singuli referant, ita ut eodem iure //Apostolus amoris" Johannes, //spei" 

 Petrus, //vitae probae" lacobus dicatur, quo solet //fidei Apostolus" fere 

 Paulus audire. 



At vero hunc PAULXJM , multiplici ludaeorum imo et Graecorum eruditione 

 imbutum, hunc ita didacticum, ita dogmaticum, ut Theologiae Chri- 

 stianae unus fere soleat pater atque auctor haberi, hunc igitur quis 

 fortasse dicat prima, quibus Euangelium nititur, principia sic excussisse 

 atque explicuisse ulterius, ut Religio Christiana, tamquam ex plebeia 

 quadam simplicitate , ad philosopham subtilitatem plenitudinemque Theo- 

 logicam, ipso auctore iam adscendisse censenda sit. 



Verum nolite A. A. a nativa ac mere practica Euangelii simplicitate sic 

 aberrantem Apostolum vobis proponere. Profecto, immortalia sunt de 

 Religionis doctrina viri praeclarissimi merita. Ecquis adeo est, qui nega- 

 verit, interiorem ac pleniorem Euangelii cognitionem ipsius maxirne scriptis 

 deberi? Nee tamen eo auctore factum, si Theologia, si res mere theoretica 

 ac contemplativa innumeris, eheu! videri coeperit Christi Religio. Tantum 

 hinc abest, ut in ipsa, qaam ad Romanes scripsit Epistola, didactices 

 quamquam specimine summo, caussam tamen mere moralem perpetuo et 

 vero unice agat. Quaecunque adeo sint, uti in ceterorum Apostolorum, 

 sic in PAULI scriptis, argumenti dogmatici ac theoretic! loca, ea volo, 

 quae in systematica Theologia dicta classica ztprobantia audiunt, ecce! 



